title: Bockstein (arula)
text: Bockstein arula vatalte arteon Lone seg tigir. Bata betsa tir ke arulafa is butafa lospa ( tela ke Bockstein fluvoram ) tir dem nelkafa betsava abrotcafa vas 16 m- is mantafa vas 9 m-. Bana ina tir gluyawes do toleafa lopinafa betsava welmon ice mon 64 m². Refo kolanixo ke Bockstein arula bak 1880-e sanda tcon zo suxayar. Tuwavafo vansaxo ke arula, tukotranafo gu fulteyafa zuvda, bak 1950-e sanda zo koafizayar aze zo vestayar. Ba kosmara, bat tuwavaf remak ( germanavon Bocksteintörle ) zo ikseltayar nume va serixo evlon gu Milgaf Lekeraporugal ik Gelkeraporugal razdayar. Rawopaf mukeem ke Bockstein arula tir dem ingaxa epuyuna kum wula ok rapor. Aurignac Sare ke betsa gu 34000 ik 36000 AR tanda.